— Иң мөһим объекттар ошо йылда барлыҡҡа килде. Хәйбулла районының Аҡъяр ауылындағы ике яңы мәктәп, Сибайҙағы боҙ аренаһы, Әбделкәримдәге мәҙәниәт үҙәге, Сибай дауаханаһының яңы корпусы, яңыртылған Баймаҡ ауыл хужалығы техникумы һәм башҡаларҙы күҙ уңында тотам, — тине филиал етәксеһе. — Ул йылдарҙа тап Башҡортостандың көньяҡ-көнсығышында социаль инфраструктураны нығытыу талап ителә ине. Ә беҙҙең компания ярҙамды иң ныҡ мохтаждарға күрһәтергә тырыша.